b'\n_START_ARTICLE_\nVe\xc3\xafnatge universal\n_START_PARAGRAPH_\nVe\xc3\xafnatge universal (en angl\xc3\xa8s, global village) \xc3\xa9s un terme encunyat pel fil\xc3\xb2sof canadenc Marshall McLuhan el 1967, al seu llibre The Medium is the Message (El Mitj\xc3\xa0 \xc3\xa9s el Missatge). Aquest concepte es refereix a la idea que a causa de la velocitat de les comunicacions tota la societat humana comen\xc3\xa7aria a transformar-se, i es tornaria a l\'estil de vida d\'un vilatge o aldea, aix\xc3\xb2 \xc3\xa9s, el progr\xc3\xa9s tecnol\xc3\xb2gic faria que totes les persones del planeta comen\xc3\xa7arien a con\xc3\xa8ixer-se els uns als altres i a intercomunicar-se de manera instant\xc3\xa0nia._NEWLINE_Com a paradigma de ve\xc3\xafnatge universal, McLuhan tria la televisi\xc3\xb3, un mitj\xc3\xa0 de comunicaci\xc3\xb3 de masses a escala internacional, que en aquella \xc3\xa8poca comen\xc3\xa7ava a ser via sat\xc3\xa8l\xc2\xb7lit._NEWLINE_El principi que impera en aquest concepte \xc3\xa9s el d\'un m\xc3\xb3n interrelacionat, amb una estreta relaci\xc3\xb3 en vincles econ\xc3\xb2mics, pol\xc3\xadtics i socials, producte de les tecnologies de la informaci\xc3\xb3 i la comunicaci\xc3\xb3 (TIC), particularment internet, que disminueix les dist\xc3\xa0ncies i de les incomprensions entre les persones i com a promotores de l\'emerg\xc3\xa8ncia d\'una consci\xc3\xa8ncia global a escala planet\xc3\xa0ria, almenys en la teoria. Aquesta profunda interrelaci\xc3\xb3 entre totes les regions del m\xc3\xb3n originaria una poderosa xarxa de depend\xc3\xa8ncies m\xc3\xbatues i, d\'aquesta manera, es promouria tant la solidaritat com la lluita pels mateixos ideals, al nivell, per exemple, de l\'ecologia i l\'economia, despr\xc3\xa9s del desenvolupament sostenible de la Terra, superf\xc3\xadcie i h\xc3\xa0bitat d\'aquest ve\xc3\xafnatge universal._NEWLINE_D\'altra banda, no deixa de ser veritat que com ja evidenciava la teoria de l\'efecte papallona (teoria del caos), un esdeveniment a determinada part del m\xc3\xb3n t\xc3\xa9 efectes a una escala global. En aquest sentit, l\'adjectiu global tindria algun sentit, tanmateix seria restringit._NEWLINE_Es tracta d\'un concepte filos\xc3\xb2fic i ut\xc3\xb2pic m\xc3\xa9s que real. Com afirmen molts te\xc3\xb2rics de la globalitzaci\xc3\xb3 i alguns cr\xc3\xadtics del concepte aqu\xc3\xad discutit, el m\xc3\xb3n est\xc3\xa0 lluny de viure en una "aldea" i encara menys global: el concepte d\'aproximaci\xc3\xb3 de les persones en una aldea, la qual totes es coneguin i participin en la vida i en les decisions comunit\xc3\xa0ries no es correlaciona amb la societat contempor\xc3\xa0nia. Addicionalment, partint de la idea que el m\xc3\xb3n est\xc3\xa0, de fet interconnectat, no deixa de ser veritat que en aquesta aldea, amb un nom tan ut\xc3\xb2pic i optimista, molts s\xc3\xb3n exclosos (nom\xc3\xa9s cal tenir en compte el nombre d\'habitants connectats a internet en algunes regions africanes).'